**17. fejezet**

**A csodaszarvas üldözése**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1.a, 1.b, 2., 4.a, 4.b, 4.c,  5.a,5.b, 5.c, 5.d, 5.e, 5.f, 5.g, 5.h, 5.i, 8.a, 8.b, 8.c, 10., 12., 13.a,13.b, 13.c, 13.d, 13.e | *Egyszerűbb* | *Nehezebb* | *Egyszerűbb* | *Nehezebb* |
| 6.a, 6.b, 6.c | 3.a, 11.a, 11.b | 7.a, 7.b, 7.c, 9. | 3.b |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat továbbgondolása |
| **🙕** | abban az esetben alkalmazzuk, ha egy feladat kapcsán többféle feladatot, tevékenységet is felajánlunk |
| **@** | azokat a feladatokat jelöli, melyek digitálisan is elérhetőek |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | | | | | |
| **144./**  **1.a–b**  **🡪** | * A jellemzésről tanultak összefoglalása. * Jellemzési módok alkalmazása a gyakorlatban. | * A gyerekek lapozzanak vissza a Mf. 70/7.b feladatához és olvassák el a testvérek – történet elején megismert – jellemének leírását! Ez lesz az összehasonlítás alapja! * Ismételjék át a jellemzési módokat a Mf. 86. oldalán található táblázat segítségével! * Tetszés szerint válasszanak ki valakit a testvérek közül, és jellemezzék őt az alábbiakban felsorolt jellemzési módok egyikével!   Ezek:   * a szereplő beszédéből derüljön fény a fiú megváltozott jellemére, * más szereplők egymás közötti párbeszédéből derüljön fény a fiú megváltozott jellemére, * egy másik szereplő beszédéből derüljön fény Edmund megváltozott jellemére, * az író bőrébe bújva írja le a kiválasztott testvér jellemét. * A gyerekek olvassanak fel minél többet az elkészült jellemzések közül! * Minden esetben indokolják meg szóban, hogy miért esett a választásuk az adott szereplőre, alkalmazott jellemzési módra! * A jellemzések segítségével kövessétek nyomon a testvérek jellemének változását a történet elejétől a végéig! * Vonjátok le a következtetéseket a leggyakrabban választott szereplő és jellemzési mód kapcsán! | egyéni munka  frontális munka | munkafüzet  fogalmazás-füzet |  |
| **144./2.**  **🡪** | * A regény mondanivalójának, üzenetének rövid, tömör összefoglalása. * A főszereplők történetben betöltött szerepének, átvitt értelmének megfogalmazása. | * Az idézet alábbi módon átalakított változatából induljatok ki!   *„Aslannak köszönhetünk mindent – kezdte Peter.”*   * A gyerekek válaszoljanak írásban, egy-egy mondattal az alábbi kérdésekre!   + Vajon kihez/ kikhez szólhatott Peter, amikor ezt mondta?   + A történet egészét szem előtt tartva, mi volt az események kiindulópontja, a konfliktus?   + Peter mit érthetett azon, hogy mindent Aslannak köszönhetnek?   + Aslan hogyan oldotta fel a konfliktust?   + Mit testesít meg az oroszlán a történetben?   + Mit testesít meg a történetben a Fehér Boszorkány? * A gyerekek végül foglalják össze egyetlen mondatban, hogy szerintük miről szól a regény, mi a történet üzenete! | egyéni munka | fogalmazásfüzet |  |
| **145./3.a**  **@** | * A 3.a, feladat digitális változatban is elérhető: [Itt!](https://reftantar.e-studygroup.com/esg0a31b8b048c10332ece27bef9670bda8) |  |  |  |  |
| **146./3.b**  **☺** | * A feladat elvégzése után kezdeményezzetek beszélgetést! Járjátok körül az aggodalom témáját! | A csata során Edmund valóban életveszélybe került. Ezért Lucy nagyon aggódott érte.  Beszélgetésindító kérdések:   * Előfordult-e már veled, hogy egy nagyon közeli családtagod, barátod egészségéért aggódtál? * Ki vagy mi segített abban, hogy ne csak az aggodalmaidra figyelj? * Szerinted hogyan tudnál segíteni valakit abban, hogy legyőzze az aggodalmát? | frontális munka |  |  |
| **146./4.a**  **🡪** | * Összehasonlító elemzés. * Jellemzések elemzése, értékelése tartalmi szempontból. | * A táblázat kitöltését követően azok a gyerekek, akik a 144/1.a–b feladat továbbgondolásánál Edmund jellemzését készítették el, olvassák fel egymás után az általuk írt jellemzést, és a kitöltött táblázatot! * A többi tanuló hasonlítsa össze ezeket tartalmi szempontból! Elemezze a jellemzés és a táblázatban felsorolt belső tulajdonságok átfedéseit, esetleges különbözőségeit! * Azt is figyeljék meg, hogy a jellemzés írója megfelelően alátámasztotta-e példákkal a leírásban felsorolt belső tulajdonságokat! * Beszélgessetek el arról, hogy Edmundot vajon miért tudták rossz irányba téríteni az állítólagos barátai! Vajon miért nem tudott nekik ellentmondani? | frontális munka | munkafüzet |  |
|  | | | | | |
| **148./5.i**  **🡪** | * A szereplők történetben betöltött szerepe. * Főszereplő, mellékszereplő fogalma. | * A gyerekek a téma bevezetéseként számolják össze, hogy a 17. fejezethez tartozó feladatok közül hány feladat irányul Edmund személyére! * Fogalmazzák meg szóban, hogy az egyes feladatok – Edmund kapcsán –, mire helyezik a hangsúlyt!   Például:   * + Edmund belső tulajdonságaira,   + Edmund érzelmeinek változására,   + Edmund megváltozott gondolkodásmódjára,   + más szereplőkre. * Gondoljátok végig közösen, hogy mi lehet az oka annak, hogy egyes szereplők cselekedetei, gondolatai, jellemfejlődése kapcsán az író többet láttat az olvasóval, mint más szereplők esetében? | egyéni munka  frontális munka | munkafüzet |  |
| **148./6.a**  **@** | * A 6.a feladat digitális változatban is elérhető: [Itt!](https://reftantar.e-studygroup.com/esg0a31b8b048c10332ece27bef9670bda8) |  |  |  |  |
| **150./8.c**  **☺** | * Asszociációs játék   „Hogyan képzeled el a sellők énekét?” | * Vajon milyen lehetett a sellők éneke? * Hogyan képzelitek el?   + Hangmagassága: mély – közepes – magas   + Tempója: lassú – közepes – gyors   + Hangszíne: kellemetlen – semleges – kellemes   + Hangereje: halk – közepesen erős – hangos   + Tudnátok-e példát hozni olyan énekre, amely hasonlíthatott a sellők énekéhez? | frontális munka |  |  |
|  | | | | | |
| **150./8.c**  **🡪** | * Indoklás, érvelés konkrét példákon keresztül. * Leírás írásbeli értékelésének elemzése tartalmi, szerkezeti és nyelvi szempontból. | * A páros mindkét tagja olvassa fel a társa leírásáról készített értékelését! * A többiek végezzenek összehasonlító elemzést szóban, az elhangzott értékelésekre vonatkozóan! | frontális munka | munkafüzet |  |
|  | | | | | |
| **151./9.**  **@**  **🙕**  **☺** | * A 9. feladat digitális változatban is elérhető: [Itt!](https://reftantar.e-studygroup.com/esg0a31b8b048c10332ece27bef9670bda8) |  |  |  |  |
| * A személyiségfejlődés gondolkodásra gyakorolt hatása. | * Emlékezzetek vissza arra, hogy a 9. fejezetben Edmundnak mint leendő uralkodónak milyen vágyai voltak? Uralkodóként mi mindent szertett volna megvalósítani Narniában? * Mennyiben változtak meg Edmund tervei, miután valóban királlyá koronázták? * Vajon mi okozhatta a változást? | frontális munka |  |  |
|  | | | | | |
| **152./12.**  **☺** | * A történet befejezésének véleményezése. | Beszélgetésindító kérdések:   * Milyen érzést váltott ki belőled a történet befejezése? * Erre a végkifejletre számítottál vagy meglepett a regény zárása? * Szívesen elolvasnád a többi kötetet is? * Ha te fejezhetted volna be a regényt, akkor hogyan ért volna véget? | frontális munka |  |  |
| Véleményezzétek a Munkafüzetet a mellékletben található kérdőív segítségével! (Melléklet 1.) | | | | | |

|  |  |  |  |
| --- | --- | --- | --- |
| Munkafüzet tanulói értékelése: | | | |
| Jó választásnak tartom a feldolgozott regényt, mert érdekesnek, izgalmasnak találom. | ☺ | 😐 | ☹ |
| A szimbólumok segítenek az egyes fejezetekben, illetve a munkafüzetben való tájékozódásban. | ☺ | 😐 | ☹ |
| Tetszenek a munkatankönyv illusztrációi. | ☺ | 😐 | ☹ |
| A feladatok változatosak, érdekesek. | ☺ | 😐 | ☹ |
| A feladatok utasításai jól érthetőek. | ☺ | 😐 | ☹ |
| A szövegdobozokban található fogalmak sok új ismeretet tartalmaznak. | ☺ | 😐 | ☹ |
| A villámkártyák használata segíti az új fogalmak elmélyítését. | ☺ | 😐 | ☹ |
| Gyakorlatra tettem szert a kézikönyvek, lexikonok használatában. | ☺ | 😐 | ☹ |
| Az értékelő táblázatok használata során jártasabbá váltam a műfajok felismerésében, az írói eszközök használatában. | ☺ | 😐 | ☹ |
| A párhuzamosan történő értékelés hozzásegített, hogy hiteles képet kapjak a munkámról. | ☺ | 😐 | ☹ |
| Élveztem a párban és a csoportban végzett munkákat. | ☺ | 😐 | ☹ |
| Egy hasonló munkatankönyv segítségével szívesen feldolgoznám a sorozat további köteteit is. | ☺ | 😐 | ☹ |

**Melléklet 1.**